Lovelyz

**Lovelyz** (Hangul: 러블리즈) adalah kumpulan wanita dari Korea Selatan ditubuhkan oleh Woollim Entertainment pada tahun 2014. Kumpulan ini terdiri daripada lapan orang ahli: Baby Soul, Jiae, Jisoo, Mijoo, Kei, Jin, Sujeong dan Yein. Kumpulan ini debut pada 17 November 2014 dengan album studio pertama mereka *Girls' Invasion*.

## Sejarah

### 2014: Debut dengan ''Girls' Invasion''
Debut Lovelyz pertama kali diumumkan pada 5 November 2014 oleh Woolim Entertainment. Lovelyz mengeluarkan single digital pra-keluaran "Good Night Like Yesterday" pada hari yang sama. Showcase debut mereka telah diadakan pada 12 November di K-ART Hall di Olympic Park dan pentas debut mereka adalah pada hari berikutnya di Mnet *[[M Countdown]]*. Album studio pertama mereka, ***Girls' Invasion*** dan video muzik untuk lagu "Candy Jelly Love" dikeluarkan pada 16 November. Album itu menduduki tempat kesembilan dalam carta mingguan Carta mingguan Taiwan's Five Music Korea-Japan dan pertama dalam carta Japan's Tower Records albums. Sebelum debut, ahli Jisoo menarik diri daripada promosi debut kumpulan atas sebab peribadi.

Pada 21 Disember, kumpulan ini mengambil bahagian dalam festival muzik tahunan SBS Gayo Daejeon untuk segmen festival *Strong Babies* yang menampilkan kumpulan K-pop yang baru debut Red Velvet, Winner dan Got7, di mana mereka mempersembahkan lagu daripada Maroon 5 "Moves Like Jagger". Lovelyz juga membawakan single debut mereka "Candy Jelly Love". 

### 2015: ''Hi~'', ''Lovelyz8'' dan ''Lovelinus''
Lovelyz mengeluarkan versi semula album studio pertama mereka ***Hi~*** pada 3 Mac. Ia mengandungi kesemua sembilan lagu daripada album debut, bersama dua single baharu termasuk single utama "Hi~". Mereka membuat pentas comeback pada 5 Mac, menampilkan "Hi~" dan "Amusement Park" pada program muzik *[[M Countdown]]*. Pada 17 April, Lovelyz mula mempromosikan lagu baru lain dari album mereka yang dikemas semula, "Amusement Park", pada program muzik. Mereka meneruskan promosi sehingga 30 April. Pada 22 April, Lovelyz mengambil bahagian dalam pertunjukan KCON 2015 Jepun "M Countdown" untuk 15,000 kehadiran, aktiviti pertama mereka di luar negara. Pada 23 Mei, kumpulan ini membuat persembahan dalam Konsert Dream yang berlangsung di Stadium Piala Dunia Seoul.

Pada 27 Ogos, Lovelyz membuat persembahan di Ekspo Hiburan dan Jenama Korea di Shanghai bersama rakan seagensi Infinite. Pada hari yang sama, Woollim Entertainment mengumumkan bahawa Jisoo akan menyertai semula kumpulan ini dan pengeluaran album mini pertama mereka bertajuk ***Lovelyz8*** melalui laman Twitter rasmi mereka. Single pra-rilis bertajuk "Shooting Star" dikeluarkan pada 14 September. Album mini itu dikeluarkan secara rasmi pada 1 Oktober 2015. Ia mengandungi tujuh buah lagu termasuk single pra-keluaran "Shooting Star" dan single utama "Ah-Choo". Video muzik single utama ini dikeluarkan pada hari yang sama, dengan penampilan kameo oleh Hoya Infinite.

Pada 31 Oktober, Lovelyz muncul sebagai tetamu dalam You Hee-yeol's Sketchbook dimana mereka membuat persembahan versi a cappella untuk lagu Michael Jackson, "Beat It". Persembahan tersebut disiarkan dalam Fox News Channel Amerika Syarikat dan ditulis di dalam berita oleh media asing. Ah-Choo berjaya mengekalkan posisinya dalam kebanyakan carta muzik Korea utama pada tahun 2015 dan awal 2016 menjadikan ia lagu Lovelyz yang paling berjaya. Pada 26 November, Lovelyz menerima anugerah pertama mereka di 23rd Korea Culture & Entertainment Awards untuk kategori "K-pop Top 10 Artists".

Lovelyz mengadakan perjumpaan peminat dan konsert mini pertama mereka, "Lovely Day," pada 5 Disember di Ax Korea. Tiket konsert ini habis dijual dalam tempoh lima minit. Pada 7 Disember, Lovelyz mengeluarkan album single pertama mereka ***Lovelinus***. dinamakan sempena nama kelab peminat rasmi mereka. Mereka juga mengeluarkan video muzik untuk single utama album, "For You", pada hari yang sama.

### 2016-2017: ''A New Trilogy'', ''Konsert pertama'', ''R U Ready?'' dan ''Fall in Lovelyz''

Pada Januari 2016, Telah diumumkan bahawa rancangan realiti pertama kumpulan itu *Lovelyz in Wonderland* akan mula disiarkan pada 2 Februari di SBS MTV selama lapan episod. Lagu mereka, "Ah-Choo" terus kekal dalam carta muzik digital Korea selepas ia dikeluarkan pada bulan September 2015.

Lovelyz mengeluarkan album mini kedua mereka, ***A New Trilogy*** pada 25 April 2016. Album ini mengandungi tujuh buah lagu, termasuk single utama bertajuk "Destiny". Lagu itu memulakan debut di nombor tujuh dalam Gaon Digital Chart, menjadikannya lagu carta tertinggi setakat ini. 
"Destiny" juga mendapat perhatian daripada penerbit dari Amerika Brent Fischer yang memuji single utama untuk "alur kelas dunia dan susunan semasa".

Pada November 2016, Lovelyz mengumumkan konsert solo mereka yang pertama bertajuk *Lovelyz in Winterland* di Blue Card Samsung Hall dari 13-15 Januari 2017.

Woollim Entertainment mengumumkan bahawa Lovelyz bersedia mengeluarkan album studio kedua mereka ***R U Ready?*** pada 26 Februari, dengan "WoW!" sebagai single utama. Walau bagaimanapun, pada waktu pagi pada 27 Februari, lagu itu telah dikeluarkan dari Melon semasa carta sebenar disebabkan oleh gangguan teknikal. Melon kemudian mengakui kesalahannya dan meminta maaf. Woollim Entertainment mendedahkan bahawa buku lali Yein telah tercedera semasa latihan untuk comeback dan kemudian mengesahkan bahawa Yein tidak akan mengambil bahagian dalam comeback kerana kecederaannya pada 2 Mac. Beberapa minggu kemudian, pada 23 Mac, Yein kembali menyertai promosi dengan melakukan program muzik di *[[ M Countdown]]* untuk kali pertama sejak pulih dari kecederaan. 

Album repackage mereka bertajuk *Now, We* telah dikeluarkan pada 2 Mei, dengan single utama dengan nama yang sama. Album itu mengungguli Gaon Album Chart selepas dikeluarkan. Mereka juga memenangi program muzik pertama mereka sejak debut pada 16 Mei, melalui SBS MTV *[[The Show (siri TV Korea Selatan)|The Show]]*.

Lovelyz mengadakan konsert solo kedua mereka *Lovelyz 2017 Summer Concert [Alwayz]* di Olympic Park, Olympic Hall pada 29 dan 30 Julai. Tiket konsert itu telah habis dijual dalam masa lima minit selepas penjualannya.

Pada 14 November 2017, Lovelyz mengeluarkan album mini ketiga mereka ***Fall in Lovelyz***' dengan single utama "Twinkle". Kumpulan ini telah mempromosikan lagu tersebut pada pelbagai program muzik Korea Selatan, dan menerima kemenangan pertama mereka untuk "Twinkle" pada 28 November di *The Show*.

### 2018–2019: ''Heal'', ''Sanctuary'' dan ''Once Upon a Time''

Lovelyz mengadakan konsert solo ketiga mereka *Lovelyz in Winterland 2* di Blue Square Samsung Card Hall dari Februari 2-4, 2018.
Konsert ini juga diadakan di Tokyo dan Osaka masing-masing pada 10 Februari dan 12 Februari.

Pada 10 April, Woollim Entertainment mengumumkan bahawa Lovelyz akan mengeluarkan album mini keempat mereka bertajuk ***Heal*** pada 23 April. Album mini itu terdiri daripada enam buah lagu, termasuk single utama "That Day", yang dicipta oleh Sweetune. Lovelyz mengadakan showcase comeback mereka di Blue Square iMarket Hall pada hari yang sama dengan perilisan album dan disiarkan secara langsung melalui aplikasi Naver *V-Live*. Lovelyz memperoleh kemenangan muzik pertamanya untuk "That Day" pada program SBS MTV *The Show* pada 1 Mei.

Pada Jun 2018, Lovelyz mengeluarkan single digital istimewa mereka bertajuk "Wag-Zak". Jin tidak akan mengambil bahagian dalam promosi kerana masalah kesihatan. Lovelyz menpersembahankan "Wag-Zak" buat kali pertama di Mnet *M Countdown* pada 28 Jun, diikuti dengan mempromosikan di pelbagai program muzik selama seminggu. Single digital mereka "Wag-Zak", dan video muzik, secara rasminya dikeluarkan pada 1 Julai yang menandakan lagu musim panas pertama kumpulan.

Lovelyz mengeluarkan album kompilasi pertama mereka, ***Muse on Music*** pada 11 September. Album itu mengandungi versi instrumental 33 buah lagu yang dipilih dari lapan rekod mereka yang dikeluarkan dan ini adalah kali pertama kumpulan wanita K-pop mengeluarkan album sedemikian.

Lovelyz mengeluarkan album mini kelima mereka ***Sanctuary*** dengan single utama "Lost N Found" pada 26 November 2018. Pada Januari 2019, mereka mempromosikan "Rewind" sebagai single susulan dari album mini *Sanctuary*.

Pada 20 Mei 2019, mereka mengeluarkan album mini Keenam mereka ***Once Upon a Time*** dengan single utama "When We Were Us (Beautiful Days)". Pada bulan Ogos 2019, kumpulan ini menyertai program rancangan televisyen *Queendom*.

### 2020–2021: ''Unforgettable'' dan meninggalkan Woollim Entertainment
Lovelyz mengeluarkan album mini ketujuh mereka ***Unforgettable*** pada 1 September, bersama dengan single utama "Obliviate". Kumpulan ini meraih kemenangan pertama mereka untuk "Obliviate" pada episod 8 September SBS MTV *[[The Show (siri TV Korea Selatan)|The Show]].*

Pada 1 November 2021, Woollim Entertainment mengumumkan 7 daripada ahli, kecuali Baby Soul, memilih untuk tidak memperbaharui kontrak mereka yang tamat pada 16 November. Bagaimanapun, Woollim Entertainment tidak menyebut dalam siaran akhbarnya yang dihantar kepada agensi berita sama ada kumpulan ini akan dibubarkan. Kemudian, Baby Soul mengesahkan bahawa walaupun ahli ditandatangani di bawah agensi yang berbeza, mereka masih mempunyai keinginan untuk mempromosikan dan mengeluarkan album bersama sebagai Lovelyz dalam masa terdekat.

### 2022–kini: Hiatus dan reunion kumpulan
Selepas meninggalkan Woollim Entertainment pada bulan November 2021, kumpulan ini berehat untuk memberi tumpuan kepada aktiviti individu dengan setiap ahli di bawah pengurusan yang berbeza. Pada 17 November 2022, Lovelyz dijadualkan muncul di Naver Now *Music To You* dan bertemu peminat, tetapi jadual telah ditukar kepada 23 November.

Kumpulan ini, kecuali Jin, muncul bersama pada episod *Hangout with Yoo* pada 30 Mac 2024. Kumpulan ini membuat persembahan di *Hangout with Yoo - Our Festival* pada 13 Jun pada tahun yang sama. Pada 2 September, kumpulan ini mengumumkan konsert solo mereka *Lovelyz in Winterland 4* yang akan diadakan pada November 2024, sebagai memperingati ulang tahun ke-10 kumpulan ini dan konsert pertama mereka dalam tempoh empat tahun. Kumpulan ini mengeluarkan single digital baharu bertajuk "November" pada 12 November, keluaran pertama mereka dalam 4 tahun dan 2 bulan. Kumpulan ini mengeluarkan satu lagi single digital bertajuk "Dear" pada 23 November.

## Ahli

## Diskografi

* *Girls' Invasion* (2014)
* *R U Ready?* (2017)

## Konsert
### Tajuk utama
* Lovelyz in Winterland (2017)
* Lovelyz 2017 Summer Concert [Alwayz] (2017)
* Lovelyz in Winterland 2 (2018)
* Lovelyz in Winterland 3 (2019)
* Lovelyz 2019 Summer Concert [Alwayz 2] (2019)
* Lovelyz in Winterland 4 (2024–2025)

## Filemografi
### Rancangan realiti

## Nota

## Rujukan

## Pautan luar

* Laman sesawang rasmi
* Facebook
* Twitter
* Instagram
* YouTube